Тарик Азиз – Уикипедия
28 април 1936 г.
Тел Кепе, Ирак
5 юни 2015 г. (79 г.)
Михаил Юхана (наст. Михаил Юхана, на арабски: ميخائيل يوحنا), по-известен под псевдонима Тарик Азиз, (на арабски: طارق عزيز, асир.: ܜܪܩ ܥܙܝܙ; роден на 28 април 1936 г. в Тел Кепе, Нинава) е иракски обществен, политически и държавен деец.
Той е сред най-близките съратници на Саддам Хюсеин, министър на информацията (1974 – 1977), министър на външните работи (1983 – 1991) и заместник министър-председател на Ирак (1979 – 2003). След американското нахлуване е арестуван, после временно освободен и отново арестуван.
Тарик Азиз, преводач на Абас Халаф и Владимир Путин. Москва, 26 июли 2000 г.
1.1 В политиката
1.2 Трибунал
Михаил Юхана е роден на 28 април 1936 г. в Тел Каиф, в семейство на християни-халдеи. Баща му е дребен служител в местната администрация. На млади години Михаил Юхана сменя името си на Тарик Азиз, означаващо „велико минало“[1].
През 1957 г. Тарик Азиз завършва Филологическия факултет на Багдадския университет със специалност „Английска литература“. В същата година постъпва в партията БААС, става журналист, а след това и главен редактор на вестника „Ал Джамахир“[2]. В периода 1871-1979 година е главен редактор на вестник Al-Thawra[2].
През есента на 1974 г. Саддам Хюсейн назначава Тарик Азиз за министър на информацията, с което Михаил Юхана за първи път се появява на международната арена. Благодарение владението на английски език, а също познанията по история и световна политика, Азиз бързо намира общ език с държавните деятели от Близкия изток и Европа. През октомври 1977 г. Азиз напуска министерския пост, но веднага след като Саддам става президент, той назначава Тарик Азиз за вицепремиер. Недоволните от неговото назначение радикални ислямски групировки организират на 1 април 1980 г. покушение. Тогава вицепремиерът по чудо остава жив.
Преди краха на режима Азиз развива много активна дейност. Раздава интервюта на западните информационни агенции, прави срещи с видни политици, в това число и с папата. От първия ден на началото на войната американците съсредоточват основно внимание върху Азиз. Отначало те твърдят, че на 19 март е убит при опит да избяга от Саддам Хюсейн, после – че е убит от иракчаните, накрая, че загива при бомбардировките. При всички тези слухове вицепремиерът отговаря с изявления по телевизията.
ТрибуналРедактиране
На 1 юли 2004 г. Тарик Азиз заедно със Саддам Хюсеин и 11 представители на иракското ръководство застава пред съда с предявени обвинения за военни престъпления. Азиз отрича своята съпричастност към извършените убийства:
„ Искам да зная. Обвиненията персонални ли са?...Действително ли Тарик Азиз се обвинява в тези убийства?... Ако е имало престъпления, моралната отговорност лежи върху ръководството. Само че членовете на това ръководство не могат персонално да носят отговорността. Аз никого не съм убивал пряко.[3] “
По-нататък Тарик Азиз се явява на заседанията на съда в качеството си на свидетел. Азиз е един от свидетелите на защитата на съда против Саддам Хюсеин по делото Эд Дуджейл и Анфал. Той категорично отказва да свидетелства срещу екс-президента и неговите съратници, а в навечерието на екзекуцията на Саддам Хюсеин поисква да излезе „с важно заявление“, но това не му се позволява. Когато екзекутират Саддам Хюсеин, Тарик Азиз заплаква.
На 29 април 2008 г. иракският Върховен трибунал предявява срещу Тарик Азиз обвинение за екзекуцията на 40 търговци през 1992 г.[4]. Тогава 42-ма иракски дребни търговци са екзекутирани след няколко часов арест по обвинение в изкуствено завишаване цените на стоките от първа необходимост в условията на въведени срещу Ирак санкции. По това обвинение на 11 март 2009 г. Тарик Азиз е осъден на 15 години затвор. Впоследствие, на 3 август 2009 г. са му дадени още 7 години за участие при насилствено изселване на кюрди от североизточните райони на Ирак.[5]. На 26 октомври 2010 г. е осъден на смърт[6] На 30 октомври обявява гладна стачка в която се включват още 25 затворници, в знак на протест срещу отмяната на свиждането с роднини, доскоро разрешено всеки последен петък в месеца. Приближени на Азиз отбелязват, че той е тежко болен и контактът с роднините му е жизнено важен за него. [7]
На 17 ноември 2010 г. президентът на Ирак Джалал Талабани обявява, че бидейки социалист, няма да подпише заповедта за екзекуцията на бившия вицепрезидент.[8]
Тарик Азиз е женен, има 3 сина.
На 17 януари 2010 г. получава инсулт и загубва говора си[9]. По данни на АФП Азиз е преместен от затвора в болницата на американската военна база в Багдад.
↑ Тарик Азиз: Великое прошлое или светлое будущее?. // Лента.Ру", 07.06.2004. (на руски)
↑ а б Тарик Азиз сдался американцам в рамках заключенной сделки. // NEWSru.com, 25 апреля 2003 г.. (на руски)
↑ Тарик Азиз не признал свою вину. // Газета Коммерсантъ, 01.07.2004. (на руски)
↑ www.svobodanews.ru%2Farchive%2Fru_news_zone%2F20101026%2F17%2F17.html%3Fid%3D2201403 Бывшего вице-премьера Ирака Тарика Азиза приговорили к смертной казни
↑ Бившият иракски вицепрезидент Тарик Азиз обяви гладна стачка
↑ Президентът на Ирак "съжали" Тарик Азиз
↑ У Тарика Азиза случился инсульт. // Lenta.ru, 17 января 2010. Посетен на 14 август 2010.
Tariq Aziz faces US questions — BBC, April 25 2003
Tariq Aziz Profile — BBC, October 11 2002
Tariq Aziz в
Тарик Азиз в съда (видео)
Взето от „https://bg.wikipedia.org/w/index.php?title=Тарик_Азиз&oldid=9461181“.
Последна промяна: в 20:33, на 2 май 2019